CELEX: 32021R0657
Language: et
Date: 2021-04-21 00:00:00
Title: Komisjoni rakendusmäärus (EL) 2021/657, 21. aprill 2021, millega registreeritakse kaitstud päritolunimetuste ja kaitstud geograafiliste tähiste registris nimetus „Caşcaval de Săveni“ (KGT)

22.4.2021   
               
               
                  ET
               
               
                  Euroopa Liidu Teataja
               
               
                  L 137/14
               
            
         KOMISJONI RAKENDUSMÄÄRUS (EL) 2021/657,
         21. aprill 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus „Caşcaval de Săveni“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõike 3 punkti a,
         ning arvestades järgmist:
         
                     (1)
                  
                  
                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas (2) Rumeenia taotlus registreerida nimetus „Caşcaval de Săveni“ kaitstud geograafilise tähisena (KGT).
                  
               
                     (2)
                  
                  
                     Komisjon sai 30. märtsil 2020 Bulgaarialt vastulause ja põhjendatud vastuväite. Komisjon edastas Bulgaaria saadetud vastulause ja põhjendatud vastuväite Rumeeniale 2. aprillil 2020.
                  
               
                     (3)
                  
                  
                     Komisjon uuris Bulgaaria esitatud vastuväidet ja tunnistas selle vastuvõetavaks. Sõna „кашкавал“, mis oli Bulgaaria vastuväites esitatud transkriptsioonina „kashkaval“ või „kaschaval“, on homonüümne nimetusega „caşcaval“, mis moodustab osa liitnimetusest „Caşcaval de Săveni“. Nimetust „кашкавал“ kasutatakse Bulgaarias põhiliste piimatoodete puhul, mida toodetakse ja turustatakse Bulgaarias kaubanduslikul eesmärgil. Vastuväites väideti, et kavandatava nimetuse registreerimine ohustaks nimetust „кашкавал“ või kaubamärke, mis sisaldavad nimetust „кашкавал“, ja selliseid tooteid, mis on Bulgaaria turul olnud õiguspäraselt vähemalt viis aastat enne nimetuse „Caşcaval de Săveni“ registreerimise taotluse avaldamise kuupäeva.
                  
               
                     (4)
                  
                  
                     Komisjon kutsus oma 28. mai 2020. aasta kirjas huvitatud isikuid üles alustama asjakohaseid konsultatsioone, et jõuda omavahelisele kokkuleppele vastavalt nende riigis kehtivatele menetlustele.
                  
               
                     (5)
                  
                  
                     Rumeenia ja Bulgaaria jõudsid kokkuleppele, millest Rumeenia teatas komisjonile ettenähtud tähtajaks 28. augustil 2020.
                  
               
                     (6)
                  
                  
                     Rumeenia ja Bulgaaria jõudsid järeldusele, et nimetuse „Caşcaval de Săveni“ kandmine kaitstud päritolunimetuste ja kaitstud geograafiliste tähiste registrisse ei tohiks kahjustada Bulgaaria tulevasi taotlusi registreerida liitnimetus, mis sisaldab nimetust „кашкавал“, ELi kvaliteedikavade raames.
                  
               
                     (7)
                  
                  
                     Rumeenia ja Bulgaaria vahelist kokkulepet tuleks võtta arvesse, kuna see vastab määruse (EL) nr 1151/2012 sätetele ja ELi õigusaktidele.
                  
               
                     (8)
                  
                  
                     Komisjon sai 8. aprillil 2020 Kreekalt vastulause ja põhjendatud vastuväite. Komisjon edastas vastulause Rumeeniale 16. aprillil 2020.
                  
               
                     (9)
                  
                  
                     Komisjon uuris Kreeka esitatud vastuväidet ja tunnistas selle vastuvõetavaks. Vastuväite esitaja väidab, et nimetuse „Caşcaval de Săveni“ registreerimine ohustaks täielikult või osaliselt identset nimetust või kaubamärki või selliseid tooteid, mis on Kreeka turul olnud õiguspäraselt vähemalt viis aastat enne nimetuse „Caşcaval de Săveni“ registreerimise taotluse avaldamise kuupäeva.
                  
               
                     (10)
                  
                  
                     Komisjon kutsus oma 2. juuni 2020. aasta kirjas huvitatud isikuid üles pidama asjakohaseid läbirääkimisi, et jõuda omavahelisele kokkuleppele vastavalt nende riigis kehtivatele menetlustele.
                  
               
                     (11)
                  
                  
                     Rumeenia esitas 28. augustil 2020 määruse (EL) nr 1151/2012 artikli 51 lõike 3 viimase lõigu kohaselt taotluse vastuväidete esitamise menetluse raames Kreekaga peetavate konsultatsioonide tähtaja pikendamiseks ja komisjon kiitis selle heaks.
                  
               
                     (12)
                  
                  
                     Rumeenia ja Kreeka jõudsid kokkuleppele, millest Rumeenia teatas komisjonile pikendatud tähtajaks 27. novembril 2020.
                  
               
                     (13)
                  
                  
                     Rumeenia ja Kreeka leppisid kokku, et nimetuse „Caşcaval de Săveni“ kaitse ei peaks hõlmama eraldiseisvat nimetust „caşcaval“, vaid üksnes liitnimetust „Caşcaval de Săveni“. Lisaks sellele jõudsid nad järeldusele, et kaitstud päritolunimetuste ja kaitstud geograafiliste tähiste registris nimetuse „Caşcaval de Săveni“ registreerimist käsitlevas määruses tuleks täpsustada nimetuse „caşcaval“ jätkuva kasutamise ulatust.
                  
               
                     (14)
                  
                  
                     Rumeenia ja Kreeka vahelist kokkulepet tuleks võtta arvesse sedavõrd, kuivõrd see vastab määruse (EL) nr 1151/2012 sätetele ja ELi õigusaktidele.
                  
               
                     (15)
                  
                  
                     Seega tuleks nimetust „Caşcaval de Săveni“ (KGT) kaitsta tervikuna, samas kui nimetust „caşcaval“ võib jätkuvalt kasutada liidu territooriumil toodete märgistamiseks või esitlemiseks, tingimusel et järgitakse liidu õiguskorras kohaldatavaid põhimõtteid ja eeskirju,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Nimetus „Caşcaval de Săveni“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.3 „Juust“ kuuluva tootena.
         
         
            Artikkel 2
            Nimetust „caşcaval“ võib ka edaspidi kasutada liidu territooriumil toodete märgistamiseks või esitlemiseks, tingimusel et järgitakse liidu õiguskorras kohaldatavaid põhimõtteid ja eeskirju.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.
         
         
            Brüssel, 21. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 343, 14.12.2012, lk 1.
         
            (2)  ELT C 15, 16.1.2020, lk 5.
         
            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).